[{"text_idx": "#000000", "text": "Venemaa alternatiivsed tulevikud, eeldused ja vo\u0303imalikud ohud"}, {"text_idx": "#000001", "text": "Tulevikku vaadates vo\u0303ib Venemaa jaoks ette na\u0308ha kolme selgesti eristuvat alternatiivset tulemust, millest igau\u0308ks viib rez\u030ciimini, mis edendab erinevat va\u0308lispoliitikat ning avaldab su\u0308gavat mo\u0303ju Euroopa ja u\u0308leilmsele julgeolekukorrale."}, {"text_idx": "#000004", "text": "Venemaa \u201esissepiiratud kindluse\u201c narratiiv tekitab vimma ja kibestumist, mis laseb president Vladimir Putinil va\u0308ita, et Venemaa \u201eto\u0303useb po\u0303lvilt\u201c ja ainult tema ise tugeva kaitsjast liidrina tagab Vene rez\u030ciimi ja\u0308rjepidevuse, stabiilsuse, mo\u0303jusfa\u0308a\u0308ri ja strateegilise autonoomia. Kui aga Putin mingil tasandil tajubki Venemaa sissetungi Ukrainasse kui va\u0308ljamurdmist \u201epiiramisro\u0303ngast\u201c, ei la\u0308he ko\u0303ik plaanipa\u0308raselt. Ru\u0308nnak mitmel teljel ei lo\u0303ppenud Kiievi ho\u0303ivamise, Ukraina rahva \u201evabastamisega\u201c natsirez\u030ciimi alt ega demilitariseerimise ja seeja\u0308rel \u201eUkraina Venemaa\u201c liitmisega taas vermitud impeeriumi ku\u0308lge. Tulevikku vaadates saab eristada kolme Venemaa jaoks alternatiivset stsenaariumi."}, {"text_idx": "#000005", "text": "Selle tulevikuvariandi ja\u0308rgi ootab Venemaa, kuni La\u0308a\u0308s va\u0308sib, arvestades, et ta ei suuda Ukrainat so\u0303jaliselt vo\u0303ita. La\u0308a\u0308ne strateegia on relvastada Ukrainat ning loota Ukraina so\u0303java\u0308e vo\u0303itlusvo\u0303imele ja kerksusele ning selle u\u0308hiskondlikule otsustavusele va\u0308ltida lu\u0308u\u0308asaamist. Kuid veel enne, kui need kaks la\u0308henemist on la\u0308binud ajaproovi, kannatab Venemaa taktikaliste ja operatiivsete alanduste all, millel on strateegiline mo\u0303ju."}, {"text_idx": "#000006", "text": "Selle tuleviku ja\u0308rgi saavutab Ukraina peagi u\u0308lekaalu, mida to\u0303estab to\u0303hus vastupealetung Harkivi u\u0308mbruses ning Hersoni ja Zaporiz\u030cz\u030cja piirkonnas ning Izjumi tagasivo\u0303itmine Donbassis. Oktoobris kuulutab Putin va\u0308lja (Potjomkini) vo\u0303idu ja Vene va\u0308ed to\u0303mbuvad tagasi 23. veebruari 2022 piirile. Venemaal toimub vaikne riigipo\u0308o\u0308re ja Putin eemaldatakse vo\u0303imult \u2013 seda esitatakse tervislikel po\u0303hjustel pensionile ja\u0308a\u0308misena \u2013 ning julgeolekuno\u0303ukogu vahendab u\u0308leminekut ametija\u0308rglasele."}, {"text_idx": "#000007", "text": "Mida eeldab see a\u0308kilise po\u0308o\u0308rde alternatiivne tulevik Venemaa su\u0308steemi toimimise kohta? Esiteks, et Vene so\u0303jakultuur on tugev, kuid rabe. Venemaa so\u0303jalist kultuuri iseloomustavad mo\u0303isted \u201emo\u0303istlik piisavus\u201c (\u0440\u0430\u0437\u0443\u043c\u043d\u0430\u044f \u0434\u043e\u0441\u0442\u0430\u0442\u043e\u0447\u043d\u043e\u0441\u0442\u044c), enesekindlus, fatalism, erandlikkuse tunne ja u\u0308lbus, eksimatuse mentaliteet, korruptsioon, sidemed ja vandeno\u0303ud. See alternatiivne tulevik viitab, et lu\u0308u\u0308asaamisega silmitsi seistes viivad need jooned Venemaa so\u0303jalise kokkuvarisemiseni."}, {"text_idx": "#000009", "text": "Teiseks, kui Venemaa so\u0303jaline krahh Ukrainas toob kaasa riigipo\u0308o\u0308rde Venemaal, vo\u0303ib putinism eksisteerida ka ilma Putinita, kui pu\u0308hitsuse saab pigem Putini-meelne kui Putini-vastane kandidaat: rez\u030ciim saab oma jo\u0303ududega hakkama ega so\u0303ltu Putinist. Kolmandaks annaksid eliidisisesed kokkulepped piirkondlikule eliidile tugevama ha\u0308a\u0308le ja kokkuleppekandidaadiks kerkiks no\u0303rk tehnokraadist konsensuslik kandidaat (Sergei Sobjanin?)."}, {"text_idx": "#000010", "text": "Neljandaks, kooseksisteerimine La\u0308a\u0308nega on endiselt vo\u0303imalik. Venemaa ja\u0308a\u0308b rahvusvahelisse su\u0308steemi, kasutades prognoositavaid ja pragmaatilisi majanduslikke la\u0308henemisviise (va\u0308liskaubanduse suur osakaal SKTst), mis vo\u0303imaldab eraldada raha Vene so\u0303java\u0308e taastamiseks. Viiendaks on sellisel tulemusel eliidi toetus, kuna see ko\u0303lab kokku Putini-ja\u0308rgse ettepoole vaatava mo\u0303tlemisega: pigem no\u0303ukogude tu\u0308u\u0308pi stabiilsus-stagnatsioon ja so\u0303ltuvus Hiina Rahvavabariigist kui perestroika nr 2, rez\u030ciimi ja poliitilise su\u0308steemi kollaps."}, {"text_idx": "#000011", "text": "Venemaa ise on aga ebastabiilne, peaaegu va\u0308ltimatu on kolmas Ts\u030cets\u030ceenia so\u0303da, kuna Putini eestkoste lo\u0303peb ja vo\u0303itlus tuluvoogude pa\u0308rast muutub veriseks."}, {"text_idx": "#000014", "text": "Teist vo\u0303imalikku tulevikku \u2013 \u201epo\u0303hjakoreastunud Venemaa\u201c \u2013 iseloomustab ja\u0308rsk eskaleerumine. Venemaa reageerib Ukraina vastupealetungile Harkivi, Hersoni ja Zaporiz\u030cz\u030cja piirkonnas, sealhulgas so\u0303jalistele objektidele Krimmis, kasutades mittestrateegilisi tuumarelvi. Taktikaliste tuumarelvade kasutamine vo\u0303imaldab Vene va\u0308gedel Ukraina laastamise ajal end u\u0308mber formeerida, mis annab poliitilisele juhtkonnale ning so\u0303java\u0308ele ja u\u0308hiskonnale tahet vastu pidada. Seega a\u0308hvardavad Venemaa so\u0303jajo\u0303ud ja\u0308lle kord Kiievit, Odessat ja Dniprot. \u201eRahustamine\u201c (laagrid, terror, ku\u0308u\u0308ditamine) okupeeritud aladel ja\u0308tkub jo\u0303udsalt. Kuulujutud, et Venemaa taotleb Po\u0303hja-Korealt 100 000 so\u0303durit vo\u0303i Donbassi u\u0308lesehitamisele pu\u0308hendunud to\u0308o\u0308tajat, sobituvad selle po\u0303hjakorealiku Venemaa alternatiiviga."}, {"text_idx": "#000015", "text": "Mida eeldab see alternatiivne tulevik Venemaa su\u0308steemi toimimise kohta? See na\u0308itab esiteks, et Putini juhtimine on su\u0308steemis keskne. Need, kes tahaksid ta vo\u0303imult eemaldada, pole selleks suutelised, kes on suutelised, seda ei soovi. Teiseks kasutab Putin u\u0308ht konflikti, et vo\u0303imendada kohalolekut teises, tekitab uusi vo\u0303imalusi ja peab la\u0308bira\u0308a\u0308kimisi jo\u0303upositsioonilt. Putin eskaleerib, sealhulgas kasutab esimesena tuumarelva, kuni saavutab tulemuse, mida vo\u0303ib esitleda vo\u0303iduna. Kuna Putin vo\u0303rdsustab eksistentsiaalseid ohte oma isikule, rez\u030ciimile ja Venemaale (\u201etegelikule kolmainsusele\u201c), muutub tuumarelvade kasutamine kaotuse a\u0308rahoidmiseks reaalsuseks."}, {"text_idx": "#000016", "text": "\u201ePo\u0303hjakoreastumist\u201c mo\u0303istetakse vajaliku vahendina Venemaa strateegilise autonoomia sa\u0308ilitamiseks. Venemaal on vaja olla stabiilne, kuid ettearvamatu, et olla strateegiliselt oluline."}, {"text_idx": "#000017", "text": "Kolmandaks ei mo\u0303ista Putin, et ja\u0308rsk eskalatsioon paiskab Venemaa rahvusvahelisse isolatsiooni ning rikub suhted Hiina ja Indiaga. Neljandaks, riikliku julgeoleku eriolukorras toimub eliidi ja u\u0308hiskonna konsolideerumine, mida va\u0308ljendab idee \u201eOleme jo\u0303udnud sinna, kust tagasiteed ei ole\u201c. Viiendaks, Putini tulevikuna\u0308gemus, mis seda tulemust toetab, po\u0303hineb arusaamal, et Venemaale on parem olla \u201epa\u0308tist Po\u0303hja-Korea RDV\u201c kui Hiinast so\u0303ltuv \u201etuumarelvadega suurem Kasahstan\u201c. \u201ePo\u0303hjakoreastumist\u201c mo\u0303istetakse vajaliku vahendina Venemaa strateegilise autonoomia sa\u0308ilitamiseks. Venemaal on vaja olla stabiilne, kuid ettearvamatu, et olla strateegiliselt oluline."}, {"text_idx": "#000018", "text": "Tuumalo\u0308o\u0308k Ukrainale po\u0303hjustab Euroopas saastumist ja sunnitud massimigratsiooni, samuti su\u0308vendab toidu- ja energiakriisi. Valgevene alandatakse Venemaa fo\u0308deraalringkonna staatusse. Laialdane ko\u0303rvaltoimete laine kandub Ukrainast u\u0308le Gruusiasse, Moldovasse ning Balkanile ja Balti riikidesse strateegilise hirmutamise, otsese ohuna omariiklusele ja uute so\u0303dade vallandamise kujul, ko\u0303rvuti su\u0308veneva \u201egerilja geopoliitikaga\u201c."}, {"text_idx": "#000020", "text": "See stsenaarium on tihedalt seotud Venemaa ajalooga. Venemaa \u201eerioperatsiooni\u201c o\u0303igustatakse aina enam mu\u0308u\u0308tide, meemide ja manipuleeritud ajaloolise ma\u0308luga. See eeldab pikaleveninud konflikti u\u0308lekasvamist ku\u0308lmutatud konfliktiks, ilma ja\u0308rsu eskalatsiooni vo\u0303i u\u0308ldmobilisatsioonita Venemaal."}, {"text_idx": "#000021", "text": "Ukraina on so\u0303jaliselt liiga tugev, et teda lahinguva\u0308ljal vo\u0303ita, kuid mitte ku\u0308llalt tugev, et alustada to\u0303husat vasturu\u0308nnakut. Venemaa kaevub sisse ja u\u0308ritab muuta so\u0303jalise okupatsiooni poliitiliseks kontrolliks, asutades sarnaselt Luhanski ja Donetski mudeliga \u201erahvavabariigid\u201c Hersonis ja Zaporiz\u030cz\u030cjas, mis liidetakse seeja\u0308rel fo\u0308deraalringkonnana Venemaaga ja seatakse Venemaa tuumavarju alla. Vahepeal to\u0308o\u0308tab \u201ekindral Talv\u201c Venemaa kasuks, La\u0308a\u0308s aga va\u0308sib: Vene meemidel eurooplaste hirmust \u201ena\u0308ljaha\u0308da\u201c, toidu- ja energiahindade to\u0303usu ees on osaliselt alust ning solidaarsus Ukrainaga mureneb."}, {"text_idx": "#000022", "text": "Mida see alternatiivne tulevik Venemaa su\u0308steemi toimimise kohta eeldab? Esiteks, et Venemaal puudub so\u0303jaline vo\u0303imekus ja tahe oma \u201evalikuso\u0303da\u201c soodsatel tingimustel lo\u0303petada, kuid ta ei ole no\u0303us suuremalt riskima (u\u0308ldmobilisatsioon), mis vo\u0303iks vo\u0303imaldada \u201evo\u0303itu\u201c. Teiseks, et Putin suudab Venemaad kergemini juhtida kvaasiso\u0303jalise mobilisatsiooni tingimustes. Kolmandaks hindab Venemaa La\u0308a\u0308nest tulenevaid ohte palju suuremaks kui Hiinast la\u0308htuvaid: Venemaa toob Ida so\u0303java\u0308eringkonnast va\u0308gesid a\u0308ra ja Hiina vo\u0303imendab nn globaalses lo\u0303unas Venemaa narratiivi, et Venemaa tegutseb Ukrainas \u2013 mis on \u201enatsismiga nakatunud La\u0308a\u0308ne ka\u0308piknukk\u201c \u2013 USA ja NATO vastu."}, {"text_idx": "#000023", "text": "Neljandaks, kuna Venemaa tuumarelva ei kasuta, on Venemaa-Hiina telg endiselt elujo\u0303uline ning La\u0308a\u0308ne sanktsioonid annavad hoogu Venemaa strateegilisele u\u0308mberorienteerumisele ida ja globaalse lo\u0303una suunas. Viiendaks po\u0303hineb Putini \u201evo\u0303idu teooria\u201c Ukraina eluta\u0308htsa taristu ja majandusliku baasi tahtliku su\u0308stemaatilise ha\u0308vitamise (su\u0308stemaatiliste raketiru\u0308nnakute ja mereblokaadi kaudu) kogumo\u0303jul. Kuuendaks, ro\u0303hk, mida Putin asetab tajutavatele ideoloogilistele hu\u0308vedele \u2013 hu\u0308vedele, mis on saadud \u201eslaavi u\u0308htsuse taastamisest\u201c ja \u201emuistsete Vene alade\u201c taasu\u0308hendamisest kolmikriigina \u2013, na\u0308ib olevat piiramatu. Mis tahes hind na\u0308ib sellise \u201epreemia\u201c eest tasumisva\u0308a\u0308rt."}, {"text_idx": "#000024", "text": "Venemaa \u201eerioperatsiooni\u201c o\u0303igustatakse aina enam mu\u0308u\u0308tide, meemide ja manipuleeritud ajaloolise ma\u0308luga."}, {"text_idx": "#000025", "text": "Seitsmendaks ennustab Putin, et La\u0308a\u0308ne u\u0308htsus mo\u0303raneb ja null- vo\u0303i negatiivse summa kontekstis on Venemaa valula\u0308vi ko\u0303rgem kui kollektiivsel La\u0308a\u0308nel. Pealegi on Venemaal piiramatu juurdepa\u0308a\u0308s so\u0303jalistele varudele maantee ja raudtee kaudu ning peastaap, kes on teadlik vajadusest va\u0308gesid u\u0308mber formeerida, vo\u0303ib ru\u0308ndetegevuse \u201etagasi kutsuda\u201c vo\u0303i ku\u0308lmutada rinde, et vo\u0303imaldada so\u0303duritel (jalava\u0308el) tagasi tulla."}, {"text_idx": "#000026", "text": "Selle stsenaariumiga kehtestataks nn la\u0308hiva\u0308lismaal Putini doktriini, mis ta\u0308hendaks Valgevene annekteerimist, rohkem provokatsioone Baltimaades ning strateegilise hirmutamise, o\u0303o\u0303nestustegevuse ja poliitilise so\u0303ja kasutamist Balkani maade destabiliseerimiseks ja Euroopa Liitu lo\u0303imumise takistamiseks."}, {"text_idx": "#000027", "text": "Sellise stsenaariumi realiseerumine eeldab aga la\u0308bira\u0308a\u0308kimistel saavutatud relvarahu, Venemaa jaoks aega oma so\u0303jajo\u0303udude taastamiseks ja vo\u0303imaluse a\u0308rakasutamist, et ru\u0308nnakuid taasalustada. Venemaa kahepalgelisus o\u0303o\u0303nestab la\u0308a\u0308neriikide valmisolekut survestada Ukrainat tulevaste lepingute nimel ja\u0308releandmisi tegema. See, et Vene va\u0308ed on sihikule vo\u0303tnud Ukraina tsiviilelanikkonna, ning dehumaniseeriv ja ha\u0308vitav retoorika ainult toetavad Euroopa solidaarsust Ukrainaga ning o\u0303igustavad surmatoovamate relvade tarnimist tema kaitseks. Venemaa to\u0303lgendab La\u0308a\u0308ne rolli u\u0308le, mo\u0303istab valesti ja alahindab endise No\u0303ukogude ruumi eliidi ja u\u0308hiskondade mo\u0303tlemist, identiteeti ja tegutsemiso\u0303igust. Venemaal on suurriigi ambitsioonid, kuid kesine vo\u0303imekus. See to\u0303eline ja pu\u0308siv struktuurne ebavo\u0303rdsus on probleem, millega saab tegelda ainult Venemaa ise."}, {"text_idx": "#000028", "text": "Praegu aga tekitab Venemaa sissetung Ukrainasse poliitilisele ja kollektiivsele La\u0308a\u0308nele poliitilise trilemma, mis taotleb kolme eesma\u0308rki, kuid vo\u0303ib olla vo\u0303imeline saavutama ainult kahte. Esimene eesma\u0308rk on anda Ukrainale omariikluse sa\u0308ilitamiseks relvi, va\u0308ljao\u0303pet ja luureandmeid, et Ukraina saaks la\u0308bira\u0308a\u0308kimistel suurema mo\u0303juvo\u0303imu ja\u0308tkusuutlikuma rahu loomiseks. Teine eesma\u0308rk on tasakaalustada pragmaatilisi rahvuslikke huvisid demokraatlike po\u0303himo\u0303tetega. Kolmanda eesma\u0308rgina pu\u0308u\u0308ab poliitiline La\u0308a\u0308s u\u0308htsuse alalhoidmise huvides sa\u0308ilitada teatud ebaselgust soovitud lo\u0303ppseisundi suhtes. Selle eesma\u0308rk on toetada u\u0308htsust, va\u0308ltida soovimatut eskaleerumist ja La\u0308a\u0308ne saamist \u201eso\u0303jas osalejaks\u201c, piirata ta\u0308htajatuid kohustusi Ukraina ees ja sa\u0308ilitada potentsiaalseid \u201emahaso\u0303iduteid\u201c Venemaale. Esimene alternatiivne tulevik kinnitab seda la\u0308henemisviisi, teine laseb selle o\u0303hku, kolmas katsetab seda kuni trilemma lo\u0303hkumiseni."}, {"text_idx": "#000029", "text": "Hiina-Vene strateegilise joondumise arenev potentsiaal on otsustava ta\u0308htsusega muutuja. Varem ta\u0308hendas strateegiline joondumine vo\u0303itlust multipolaarse maailma eest, kuid ta\u0308navu 4. veebruaril peetud Xi Jinpingi ja Vladimir Putini tippkohtumisel na\u0308is joondumine arenevat \u201eso\u0303pruseks\u201c, millel pole \u201epiire\u201c ega \u201ekeelatud koosto\u0308o\u0308valdkondi\u201c ja mis on ku\u0308lma so\u0303ja aegsete liitude suhtes u\u0308limuslik."}, {"text_idx": "#000030", "text": "Joondumine muutub pooleldi virtuaalseks-vaikivaks liiduks nn USA ka\u0308silaste vastu Ukrainas ja Taiwanis, lubades samal ajal mo\u0303lemal poolel endiselt arendada sidemeid teiste partneritega, sa\u0308ilitada oma strateegilise paindlikkuse ja poliitilise so\u0303ltumatuse. Hiina suurem toetus no\u0303rgestatud Venemaale vihjab, et kolmas alternatiivne tulevik on vaikevalik."}, {"text_idx": "#000031", "text": "Pikaajalise konflikti haldamisest saab meie tulevane tegevuskeskkond ja pa\u0308evakord."}, {"text_idx": "#000033", "text": "USA vo\u0303i teiste riikide asi pole defineerida, kuidas Ukraina mo\u0303istab vo\u0303itu vo\u0303i so\u0303ja lo\u0303ppu. Ko\u0303rvalseisjad peavad hoolikalt so\u0303nu valima, enne kui hakkavad midagi u\u0308tlema inimestele, kes vo\u0303itlevad oma riigi eest, leiab USA suursaadik George P. Kent usutluses Diplomaatiale."}, {"text_idx": "#000035", "text": "Oslo Rahu-uuringute Instituudi professori Pavel K. Baevi so\u0303nul pole Ukraina so\u0303ja puhul vaja va\u0308ltimatult eeldada, et so\u0303da tuleb igal juhul pikk. Po\u0308o\u0308rdepunkt vo\u0303ib tulla juba sellel suvel, sest ei meil ega Venemaal pole vaja Pentagoni lekkeid mo\u0303istmaks, kui to\u0303siselt Ukraina vastupealetungiks valmistub. See teeb Venemaad a\u0308revaks."}, {"text_idx": "#000039", "text": "Sellest on mo\u0308o\u0308dunud peaaegu seitse kuud, kui vo\u0303imsad plahvatused purustasid 26. septembril neljast Nord Streami torujuhtmest kolm, muutes nad mitte u\u0308ksnes kasutusko\u0303lbmatuks, vaid to\u0303ena\u0308oliselt lausa parandamatuks. Kaks pa\u0308eva hiljem alustasid Rootsi ja Taani omaette juurdlust intsidentide kohta, mis olid aset leidnud rahvusvahelistes vetes, kuid vastavalt emma-kumma riigi majandustsoonis. Rootsi kaitsepolitsei kogus 18. novembriks piisavalt to\u0303endeid, ja\u0308reldamaks, et plahvatuste taga oli to\u0303sine sabotaaz\u030ciakt."}, {"text_idx": "#000041", "text": "Venemaa soov oli muuta NATO idatiib ning Soome ja Rootsi puhvertsooniks, kellele liitlaste so\u0303jaline kaitse ei laiene. Demokraatlik maailm peab seisma u\u0308heselt Ukraina selja taga ning valmistuma Venemaa maksimaalseks isoleerimiseks, sest ainult nii saame kindlustada kogu Euroopa julgeoleku."}, {"text_idx": "#000043", "text": "Afganistani so\u0303da oli sedavo\u0303rd kulukas, et lo\u0303i omal ajal No\u0303ukogude Liidu majandusse korraliku augu ja aitas sel moel riigi lo\u0303pule kaasa, meenutab Euroopa Poliitikaanalu\u0308u\u0308si Keskuse vanemteadur Charlotta Colle\u0301n, kelle so\u0303nul on Ukraina so\u0303da Venemaa viimaste aastaku\u0308mnete ko\u0303ige kallim ettevo\u0303tmine."}, {"text_idx": "#000044", "text": "Kord kuus u\u0308levaade analu\u0308u\u0308sidest ja kommentaaridest ning Eesti va\u0308lis- ja julgeolekupoliitikast sinu e-postkasti."}, {"text_idx": "#000045", "text": "Diplomaatia mo\u0303testab Eesti va\u0308lis-, kaitse- ja julgeolekupoliitikat ning aitab su\u0308gavamalt mo\u0303ista maailmas toimuvat."}, {"text_idx": "#000046", "text": "Diplomaatia veebileht kasutab ku\u0308psiseid, et lehe sirvimine oleks mugavam ja isikupa\u0308rasem. Ta\u0308psem info meie privaatsustingimustes."}]